KOMISJONI RAKENDUSMÄÄRUS (EL) 2015/1386,

12. august 2015,

millega kehtestatakse Euroopa Parlamendi ja nõukogu määruse (EL) nr 223/2014 üksikasjalikud rakenduseeskirjad vahendite haldaja kinnituse, auditistrateegia, auditiarvamuse ja iga-aastase kontrolliaruande vormi kohta

EUROOPA KOMISJON,

võttes arvesse Euroopa Liidu toimimise lepingut,

võttes arvesse Euroopa Parlamendi ja nõukogu 11. märtsi 2014. aasta määrust (EL) nr 223/2014, mis käsitleb Euroopa abifondi enim puudust kannatavate isikute jaoks, (1) eriti selle artikli 32 lõiget 10 ja artikli 34 lõiget 6,

olles konsulteerinud enim puudust kannatavate isikute Euroopa abifondi komiteega

ning arvestades järgmist:

Komisjoni rakendusmäärusega (EL) 2015/341 (2) on kehtestatud komisjonile teatava teabe esitamiseks vajalikud sätted. Et tagada selliste programmide rakendamine, mida rahastatakse Euroopa abifondist enim puudust kannatavate isikute jaoks, on vaja kehtestada määruse (EL) nr 223/2014 kohaldamiseks täiendavad sätted. Tervikliku ülevaate saamise ja nende sätete kättesaadavuse hõlbustamiseks tuleks need kehtestada ühes rakendusaktis.

ON VASTU VÕTNUD KÄESOLEVA MÄÄRUSE:

Artikkel 1

Vahendite haldaja kinnituse vorm

Iga rakenduskava kohta esitatakse määruse (EL) nr 223/2014 artikli 32 lõike 4 punkti e kohane vahendite haldaja kinnitus käesoleva määruse I lisas esitatud vormis.

Artikkel 2

Auditistrateegia, auditiarvamuse ja iga-aastase kontrolliaruande vormid

1. Määruse (EL) nr 223/2014 artikli 34 lõikes 4 osutatud auditistrateegia koostatakse käesoleva määruse II lisas esitatud vormis.

2. Määruse (EL) nr 223/2014 artikli 34 lõike 5 esimese lõigu punkti a kohane auditiarvamus koostatakse käesoleva määruse III lisas esitatud vormis.

3. Määruse (EL) nr 223/2014 artikli 34 lõike 5 esimese lõigu punkti b kohane iga-aastane kontrolliaruanne koostatakse käesoleva määruse IV lisas esitatud vormis.

Artikkel 3

Jõustumine

Käesolev määrus jõustub järgmisel päeval pärast selle avaldamist Euroopa Liidu Teatajas.

(1) ELT L 72, 12.3.2014, lk 1.

(2) Komisjoni rakendusmäärus (EL) 2015/341, 20. veebruar 2015, millega kehtestatakse Euroopa Parlamendi ja nõukogu määruse (EL) nr 223/2014 üksikasjalikud rakenduseeskirjad teatava teabe komisjonile esitamise näidiste kohta (ELT L 60, 4.3.2015, lk 1).

Lisaks kinnitan/kinnitame, et näitajatega seotud andmed [(ainult I rakenduskava puhul), sealhulgas, kui see on asjakohane, ka komisjoni delegeeritud määruse (EL) nr 1255/2014 (1) kohased teabel põhinevad andmed,]/[(II rakenduskava puhul) ja määruse (EL) nr 223/2014 artikli 32 lõike 2 punkti a kohased rakenduskava eesmärkide saavutamisel tehtud edusamme puudutavad andmed] on usaldusväärsed. Samuti kinnitan/kinnitame, et määruse (EL) nr 223/2014 artikli 32 lõike 4 punkti c kohaselt on kasutusele võetud tulemuslikud ja proportsionaalsed pettusevastased meetmed, mille puhul võetakse arvesse avastatud riske, ja et ma ei ole teadlik/me ei ole teadlikud rakenduskava rakendamisega seotud mis tahes avaldamata asjaolust, mis võiks kahjustada enim puudust kannatavate isikute jaoks loodud Euroopa abifondi mainet.

Samuti kinnitan/kinnitame, et kulud, mille õiguspärasust ja nõuetekohasust praegu hinnatakse, on kuni hindamise lõpuni jäetud välja raamatupidamise aastaaruandest ja need võidakse lisada järgmise aruandeaasta vahemaksetaotlusesse, nagu on sätestatud määruse (EL) nr 223/2014 artikli 49 lõikes 2.

Kinnitan/kinnitame, et raamatupidamise aastaaruandes on nõuetekohaselt arvesse võetud lõplikes auditiaruannetes või iga-aastastes kontrolliaruannetes aruandeaasta kohta välja selgitatud ja määruse (EL) nr 223/2014 artikli 32 lõike 4 punkti e nõuete kohaselt käesolevale kinnitusele lisatud iga-aastases kokkuvõttes teatatud eeskirjade eiramisi. Vajaduse korral võeti kõnealustes aruannetes teatatud juhtimis- ja kontrollisüsteemide puudustega seotud vajalikud järelmeetmed või neid praegu võetakse seoses järgmiste nõutavate parandusmeetmetega: … (vajaduse korral märkida, milliseid parandusmeetmeid kohaldatakse veel kinnituse allkirjastamise kuupäeval).

tulemuslike ja proportsionaalsete pettustevastaste meetmete rakendamine, mille aluseks on pettuste riskihindamine kooskõlas määruse (EL) nr 223/2014 artikli 32 lõike 4 punktiga c.

Auditeerimisasutuse kinnitus selle kohta, et määruse (EL) nr 223/2014 artikli 34 lõike 2 kohaselt auditeid tegevad asutused on vajaliku funktsionaalse sõltumatusega (ja korraldusliku sõltumatusega, kui see on määruse (EL) nr 223/2014 artikli 31 lõike 5 alusel asjakohane).

III LISA

Auditiarvamuse vorm

Euroopa Komisjoni … peadirektoraat

1. SISSEJUHATUS

Mina, allakirjutanu, esindades… [liikmesriigi määratud asutuse nimi], olles määruse (EL) nr 223/2014 artikli 31 lõike 4 [ja vajaduse korral lõike 5] tähenduses sõltumatu, olen auditeerinud 1. juulil … [aasta] alanud ja 30. juunil … [aasta] (1) lõppenud aruandeaasta raamatupidamise aastaaruannet (dateeritud …) [komisjonile esitatud raamatupidamise aastaaruande kuupäev] (edaspidi „raamatupidamise aastaaruanne”), nende kulude õiguspärasust ja nõuetekohasust, mille hüvitamist on komisjonilt taotletud kõnealusel aruandeaastal (ja mis on lisatud raamatupidamise aastaaruandesse), ning juhtimis- ja kontrollisüsteemi toimimist, ning kontrollinud vahendite haldaja kinnitust vastavalt Euroopa Parlamendi ja nõukogu määruse (EL, Euratom) nr 966/2012 (2) artikli 59 lõikele 5

seoses rakenduskavaga… [rakenduskava nimetus, komisjoni viitenumber] (edaspidi „rakenduskava”),

et esitada auditiarvamus vastavalt määruse (EL) nr 223/2014 artikli 34 lõike 5 punktile a.

2. KORRALDUS- JA SERTIFITSEERIMISASUTUSTE KOHUSTUSED

… [korraldusasutuse nimi], kes on nimetatud kavaga seotud korraldusasutuseks, ja… [sertifitseerimisasutuse nimi], kes on nimetatud kavaga seotud sertifitseerimisasutuseks, peavad tagama määruse (EL) nr 223/2014 artiklitega 32 ja 33 kehtestatud kohustustega seotud juhtimis- ja kontrollisüsteemi nõuetekohase toimimise.

Eelkõige peab… [sertifitseerimisasutuse nimi], kes on nimetatud kavaga seotud sertifitseerimisasutuseks, koostama raamatupidamise aastaaruanded (kooskõlas määruse (EL) nr 223/2014 artikliga 49) ning tõendama raamatupidamise aastaaruannete terviklikkust, täpsust ja õigsust, nagu on nõutud määruse (EL) nr 223/2014 artikli 33 punktidega b ja c.

Lisaks peab sertifitseerimisasutus kooskõlas määruse (EL) nr 223/2014 artikli 33 punktiga c tõendama, et raamatupidamise aastaaruandesse kantud kulud vastavad kohaldatavale õigusele ning et need on tehtud seoses tegevusega, mis on rahastamiseks välja valitud vastavalt rakenduskava suhtes kohaldatavatele kriteeriumidele ning on vastavuses kohaldatava õigusega (3).

3. AUDITEERIMISASUTUSE KOHUSTUSED

Vastavalt määruse (EL) nr 223/2014 artikli 34 lõike 5 punktile a pean ma esitama sõltumatu arvamuse selle kohta, kas raamatupidamise aastaaruanne annab olukorrast õige ja õiglase ülevaate, kas kulud, mille hüvitamist on komisjonilt taotletud ning mis on deklareeritud raamatupidamise aastaaruandes, on õiguspärased (4) ja nõuetekohased, ning kas kehtiv juhtimis- ja kontrollisüsteem toimib nõuetekohaselt. Samuti pean ma esitama arvamuse selle kohta, kas audit seab kahtluse alla vahendite haldaja kinnituses esitatud väited (5).

Rakenduskavaga seotud auditid tehti kooskõlas auditistrateegiaga ja arvesse võeti rahvusvaheliselt tunnustatud auditeerimisstandardeid. Kõnealuste standardite kohaselt peab auditeerimisasutus täitma eetikanõudeid ning kavandama ja tegema auditeid, et saada põhjendatud kindlustunne auditiarvamuse esitamiseks.

Audit hõlmab menetlusi, mille kohaldamisega saadakse piisavalt asjakohaseid tõendeid allpool esitatud arvamuse tõenduseks. Kohaldatud menetlused sõltuvad audiitori professionaalsest hinnangust, k.a pettuse või eksimuse tõttu nõuete olulise täitmata jätmise ohu hindamine. Kohaldatud audititoimingud on minu arvates asjaoludele vastavad.

Ma leian, et auditi käigus kogutud tõendusmaterjal on piisav ja asjakohane auditiarvamuse esitamiseks, [kui auditi ulatuse suhtes kehtivad mingid piirangud:] välja arvatud tõendusmaterjal, mis on nimetatud 4. jaotises „Auditiulatuse piirangud”.

Rakenduskavaga seotud auditite käigus tehtud olulised tähelepanekud esitatakse määruse (EL) nr 223/2014 artikli 34 lõike 5 punkti b kohases iga-aastases kontrolliaruandes.

4. AUDITI ULATUSE PIIRANGUD

kas

Auditi ulatusele ei olnud piiranguid

või

Auditi ulatust piirasid järgmised asjaolud:

a) …

b) …

c) …

[Märkida auditi ulatuse mis tahes piirangud, näiteks tõendavate dokumentide puudumine, õigusmenetluse alla kuuluvad juhtumid ning prognoosid märkustega auditiarvamust käsitlevas punktis kulude summa ja sellega seotud Euroopa Liidu panus ning ulatuspiirangu mõju auditiarvamusele. Vajaduse korral esitatakse sellekohased lisaselgitused iga-aastases kontrolliaruandes.]

5. ARVAMUS

kas

(märkusteta arvamus)

Minu arvates ja tehtud auditile tuginedes:

— annab raamatupidamise aastaaruanne delegeeritud määruse (EL) nr 532/2014 artikli 7 lõike 5 kohase õige ja õiglase ülevaate,

— raamatupidamise aastaaruandes esitatud kulud, mille hüvitamist komisjonilt on taotletud, on õiguspärased ja nõuetekohased,

— kehtiv juhtimis- ja kontrollisüsteem toimib nõuetekohaselt.

Auditeerimine ei sea kahtluse alla väiteid, mis on esitatud vahendite haldaja kinnituses.

või

(märkustega arvamus)

Minu arvates ja tehtud auditile tuginedes:

— annab raamatupidamise aastaaruanne delegeeritud määruse (EL) nr 532/2014 artikli 7 lõike 5 kohase õige ja õiglase ülevaate,

— raamatupidamise aastaaruandes esitatud kulud, mille hüvitamist komisjonilt on taotletud, on õiguspärased ja nõuetekohased,

— kehtiv juhtimis- ja kontrollisüsteem toimib nõuetekohaselt,

välja arvatud järgmised aspektid:

— raamatupidamise aastaaruandega seotud olulistes küsimustes: … ja/või [üleliigne maha tõmmata]

— seoses raamatupidamise aastaaruandesse kantud selliste kulude õiguspärasuse ja nõuetekohasusega, mille hüvitamist on komisjonilt taotletud: …

— ja/või [üleliigne maha tõmmata] juhtimis- ja kontrollisüsteemi toimimisega seotud olulistes küsimustes (6): ….

Seega on minu hinnangul mittevastavus(t)e mõju [piiratud]/[oluline]. [üleliigne maha tõmmata]

Mõju vastab … [summa eurodes ja %] deklareeritud kogukuludest. Liidu toetus, mida need mõjutavad, on seega [summa eurodes].

Auditeerimine ei sea/seab [üleliigne maha tõmmata] kahtluse alla vahendite haldaja kinnituses esitatud väiteid.

[Kui tehtud audit seab kahtluse alla vahendite haldaja kinnituses esitatud väiteid, peab auditeerimisasutus esitama siin punktis seda järeldust põhjendavad asjaolud.]

või

(eitav arvamus)

Minu arvates ja tehtud auditile tuginedes:

— annab raamatupidamise aastaaruanne määruse (EL) nr 532/2014 artikli 7 lõike 5 kohase õige ja õiglase ülevaate/ ei anna raamatupidamise aastaaruanne määruse (EL) nr 532/2014 artikli 7 lõike 5 kohast õiget ega õiglast ülevaadet [üleliigne maha tõmmata],

— raamatupidamise aastaaruandesse kantud kulud, mille hüvitamist komisjonilt on taotletud, on/ ei ole [üleliigne maha tõmmata] õiguspärased ja nõuetekohased,

— kasutusele võetud juhtimis- ja kontrollisüsteem toimib/ei toimi [üleliigne maha tõmmata] nõuetekohaselt.

Käesolev eitav arvamus põhineb järgmistel asjaoludel:

— raamatupidamise aastaaruandega seotud olulistes küsimustes: … ja/või [üleliigne maha tõmmata]

— seoses raamatupidamise aastaaruandesse kantud selliste kulude õiguspärasuse ja nõuetekohasusega, mille hüvitamist on komisjonilt taotletud: … ja/või [üleliigne maha tõmmata]

— juhtimis- ja kontrollisüsteemi toimimisega seotud olulistes küsimustes (7): …

Tehtud audit seab kahtluse alla vahendite haldaja kinnituses esitatud väited järgmiste asjaolude puhul: …

[Auditeerimisasutus võib rahvusvaheliselt tunnustatud auditeerimisstandardite kohaselt ka lisada teatavaid asjaolusid rõhutava lõigu, mis ei mõjuta tema arvamust. Erandjuhtudel võib arvamuse avaldamisest loobuda (8).]

Kuupäev

Allkiri

(1) Aruandeaasta tähendab perioodi alates 1. juulist kuni 30. juunini, välja arvatud esimesel aruandeaastal, mille puhul tähendab see perioodi alates rahastamiskõlblikkuse alguskuupäevast kuni 30. juunini 2015. Viimane aruandeaasta kestab alates 1. juulist 2023 kuni 30. juunini 2024.

(2) Euroopa Parlamendi ja nõukogu määrus (EL, Euratom) nr 966/2012, 25. oktoober 2012, mis käsitleb Euroopa Liidu üldeelarve suhtes kohaldatavaid finantseeskirju ning millega tunnistatakse kehtetuks nõukogu määrus (EÜ, Euratom) nr 1605/2002 (ELT L 298, 26.10.2012, lk 1).

(3) Nagu määratletud määruse (EL) nr 223/2014 artikli 5 lõikes 12.

(4) Määruse (EL) nr 223/2014 artikli 5 lõike 12 sätete kohaselt.

(5) Kooskõlas määruse (EL, Euratom) nr 966/2012 artikli 59 lõikega 5.

(6) Kui juhtimis- ja kontrollisüsteem on mõjutatud, tuleb arvamuses märkida asutus või asutused ja nende süsteemide asjaolu(d), mis ei vasta nõuetele ja/või ei toimi tõhusalt, v.a juhul, kui see teave on juba selgelt esitatud iga-aastases kontrolliaruandes ja kui auditiarvamuse osas viidatakse seda teavet sisaldava(te)le aruande konkreetse(te)le osa(de)le.

(7) Analoogne eelmise joonealuse märkusega.

(8) Need erakorralised juhud peaksid olema seotud ettenägematute väliste asjaoludega, mis ei kuulu auditeerimisasutuse vastutusalasse.